**PROLJEĆE U SISKU**

Danas se osjećam sretno. I jučer sam bio sretan, a bit ću i sutra. Mama mi

stalno govori da sam postao razigraniji i da se vidi da je došlo proljeće. Tada

sam shvatio da sam sretan jer je i priroda postala ljepša i ima više sunca.

Najviše me veseli lipa koja raste ispod moga prozora. Lipa je najljepša u proljeće.

Na njoj su se pojavili prvi zeleni listići, a ptičice veselo cvrkuću na njezinim granama.

U blizini moje zgrade nalazi se šumica Viktorovac. Kako je tek tamo lijepo sada u proljeće!

U zraku se osjeća miris mlade trave, a drveće je prepuno zelenih listova. U travi se žute

glavice maslačka, a društvo im prave i tratinčice. Iz daljine se čuju ptičice i pokoji zvuk

motora od kosilice za travu. Ljudi užurbano uređuju svoja dvorišta kao da su svi odjednom

izašli van na sunce. Ono što je meni najljepše u proljeće je rijeka Kupa. Kao da je i ona

sretna jer je priroda oživjela. Kupa više nije tako tamna i mutna kao što je bila u zimi.

Sisačka Šetnica je puna ljudi. Šeću se djeca, odrasli, psi, mačke i svi su nekako sretni. Imam

osjećaj da je cijeli svijet oživio. Oživjela je i moja škola. Trava je uredno pokošena, a cvijeće

posađeno, a grmlje je postalo veće i šire. Moj grad Sisak je predivan grad, ali ipak je najljepši u

proljeće. Grad ne čine samo zgrade i ulice već ljudi, životinje,priroda i sve što se u njima

nalazi. Sve te stvari u proljeće izgledaju ljepše, življe i veće,a najviše mi se sviđa što se svuda

 nalazi puno proljetnih boja. I zato sam sretan i ponosan na svoj lijepi grad koji je još ljepši u

proljetno godišnje doba.

**Lukas Pasarić**, 5.a